Osa feissareista lopettaa ensimmäisen vuoron jälkeen, osa irti­sanotaan heikon myynti­tuloksen takia: Samalla viha­mielinen käytös feissareita kohtaan lisääntyy

Feissarit kohtaavat vihamielistä käytöstä ja paineita myyntitavoitteista. Osa turvautuu vilppiin pitääkseen työnsä.

Feissarin työ voi olla rankkaa ja stressaavaa, mutta 21-vuotias Pekka Salo kertoo pitävänsä siitä.­

”Morjesta!” huikkaa oranssiin liiviin pukeutunut Pekka Salo iloisesti Helsingin Keskuskadulla.

Lastenvaunujen kanssa ohi kävelevä nainen vastaa tiukkaan sävyyn: ”Meillä on nyt vähän kiire.”

Puhelinta tuijottava tyttö ohittaa Salon kuulokkeet korvillaan. Ulkomaalainen perhe pysähtyy kysymään häneltä reittiohjeita.